13મી સદીમાં જ્યારે રાજસ્થાન પર મુસ્લિમ આક્રમણકારોએ હુમલો કર્યો ત્યારે પરિવારો સાથે પોતાનું અસ્તિત્વ ટકાવી રાખવા તેઓ પોતાની જમીન-રાજપૂતાના સ્ટેટ-થી દૂર થયાં અને ત્યારથી લઇને આઝાદ ભારત સુધી તેઓ કોઇ સ્થળે ઠરીઠામ થઇ શક્યા નહી. તેઓ જીવન ટકાવી રાખવા ઉત્તર ભારતમાં ઠેર ઠેર અલગ અલગ કબીલાઓમાં વહેંચાઇ ગયા. કેટલાક સિંધ પ્રદેશ-આજના પાકિસ્તાનમાં- તરફ ગયા. કેટલાક પંજાબ તરફ ફંટાયા અને ત્યાંથી એક ગામથી બીજે ગામ પડાવ નાંખતા નાંખતા ક્ચ્છ અને સૌરાષ્ટ્ર થઇને સાંસીઓનું એક જુથ અમદાવાદમાં સાબરમતી વિસ્તાર અને ત્યાંથી ક્રિમિનલ ટ્રાઇબ એક્ટ હેઠળ સેટલમેન્ટમાં પહોંચ્યું.